জাহাঙ্গীর আলম (মেজর জেনারেল)

জাহাঙ্গীর আলম (জন্ম: ২৮ নভেম্বর ১৯৭০) বাংলাদেশ সেনাবাহিনীর একজন মেজর জেনারেল। তিনি প্রতিরক্ষা গোয়েন্দা মহাপরিদপ্তরের মহাপরিচালক ও কুমিল্লায় ৩৩ পদাতিক ডিভিশনের জিওসি ছিলেন।

 প্রাথমিক জীবন 
জাহাঙ্গীর আলম ২৮ নভেম্বর ১৯৭০ সালে তৎকালীন পূর্বপাকিস্তানের কুমিল্লায় জন্মগ্রহণ করেন।

 কর্মজীবন 
জাহাঙ্গীর আলম ২৬তম বাংলাদেশ মিলিটারি একাডেমি (বিএমএ) লং কোর্সের মাধ্যমে ১৯৯২ সালের ৯ জুন বাংলাদেশ সেনাবাহিনীতে কমিশন লাভ করেন।

তার মূল ইউনিট হল ১১ ইস্ট বেঙ্গল রেজিমেন্ট। তিনি লেফটেন্যান্ট কর্নেল হিসেবে ১৪তম বাংলাদেশ পদাতিক রেজিমেন্ট এবং ব্রিগেডিয়ার জেনারেল হিসেবে ৪৪তম ও ২০৩তম পদাতিক ব্রিগেডের নেতৃত্ব দেন।

১৪ অক্টোবর ২০২৪ সালে জাহাঙ্গীর তার পূর্বসূরি ফয়জুর রহমানের কাছ থেকে দায়িত্ব গ্রহণ করে ডিজিএফআইয়ের মহাপরিচালক হিসেবে নিযুক্ত হন।

 জাতিসংঘ শান্তিরক্ষা মিশন 
জাহাঙ্গীর আলম দক্ষিণ সুদানে জাতিসংঘ শান্তিরক্ষা অপারেশনে সেক্টর কমান্ডার হিসেবেও দায়িত্ব পালন করেছেন। তিনি পদাতিক নিরাপত্তা ব্যাটালিয়নের সাথে কুয়েত সশস্ত্র বাহিনীতে লিয়াজোঁ অফিসার হিসেবে দায়িত্ব পালন করেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:প্রতিরক্ষা গোয়েন্দা মহাপরিদপ্তরের মহাপরিচালক
বিষয়শ্রেণী:বাংলাদেশী জেনারেল
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:১৯৭০-এ জন্ম
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী